**a Ceglédi Többcélú Kistérségi Társulás Társulási Tanácsa** (2700 Cegléd, Kossuth tér 1.) **pályázatot hirdet** a Ceglédi Többcélú Kistérségi Társulás fenntartásában működő

Ceglédi Kistérségi Szociális Szolgáltató és Gyermekjólét Központ (2700 Cegléd, Bajcsy-Zsilinszky út 1.) gazdasági vezetői munkakör betöltésére.

**1. A közalkalmazotti jogviszony időtartama:** határozatlan idejű közalkalmazotti jogviszony. A vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

**2. Foglalkoztatás jellege:** teljes munkaidő.

**3. A közalkalmazott által betöltendő munkakör:** gazdasági vezető

**4. A vezetői megbízás időtartama:** határozott időre, három évre szól, 2025. december 31. (0:00 h) napjától 2028. december 31. (24:00 h) napjáig.

**5. A munkavégzés helye:** 2700 Cegléd, Bajcsy-Zsilinszky út 1.

**6. A beosztáshoz tartozó, illetve a vezetői megbízással járó lényeges feladatok:**

Ellátja a Ceglédi Többcélú Kistérségi Társulás fenntartásában lévő két költségvetési szervnél a jogszabályokban meghatározott gazdasági vezetői feladatokat. Az intézmény pénzügyi-számviteli, gazdasági tevékenységének szervezése, irányítása ellenőrzése. A gazdálkodási tevékenységhez kapcsolódó szabályzatok készítése, folyamatos karbantartása. Költségvetés, költségvetési beszámolók készítése, évközi adatszolgáltatások. Az intézményi gazdálkodás törvényességének, a hatékony és eredményes feladat ellátás megvalósításának folyamatos ellenőrzése. Gazdasági vezetői feladatok ellátása a 368/2011. (XII. 31.) Kormányrendelet 11. §-ában foglaltaknak megfelelően a Ceglédi Kistérségi Szociális Szolgáltató és Gyermekjóléti Központ és a Ceglédi Többcélú Kistérségi Társulás Humán Szolgáltató Központja tekintetében: tervezéssel, gazdálkodással, finanszírozással, könyvvezetéssel, adatszolgáltatással és beszámolással kapcsolatos feladatok ellátása és irányítása. A gazdasági vezetőnek a vonatkozó jogszabályok mellett munkavégzése során a Ceglédi Többcélú Kistérségi Társulás Társulási Megállapodásában és a társulás által fenntartott intézmények szervezeti és működési szabályzatában foglaltaknak megfelelően kell eljárni.

**7. Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény (a továbbiakban: Kjt.) rendelkezései az irányadók.

**8. Pályázati feltételek:**

8.1. a Kjt. 20. § (2) bekezdésében foglalt feltételeknek való megfelelés,

8.2. felsőoktatásban szerzett végzettség és emellett

*a)* okleveles könyvvizsgálói vagy államháztartási mérlegképes könyvelői szakképesítés vagy az engedélyezés szempontjából ezzel egyenértékű szakképesítés, vagy

*b)*gazdasági vezetői, belső ellenőri, érvényesítői, pénzügyi ellenjegyzői – 2012. január 1. előtt az Áht. szerinti ellenjegyzői –, vagy a számvitelről szóló 2000. évi C. törvény (a továbbiakban: Szt.) 150. § (1) és (2) bekezdése szerinti feladatok ellátásában költségvetési szervnél szerzett legalább öt éves igazolt szakmai gyakorlat, valamint mérlegképes könyvelői szakképesítés vagy a felsőoktatásban szerzett gazdasági szakképzettség.

8.3. a pályázónak szerepelnie kell az Szt. 151. § (3) bekezdése szerinti nyilvántartásban, és rendelkeznie kell a tevékenység ellátására jogosító engedéllyel.

8.4. vagyonnyilatkozat tételi eljárás lefolytatása;

8.5. büntetlen előélet, illetve annak igazolása, hogy a pályázó nem áll foglalkozástól eltiltás hatálya alatt.

**9. A pályázat részeként benyújtandó dokumentumok, iratok, igazolások:**

9.1. részletes szakmai önéletrajz, amely tartalmazza a pályázati feltételekben meglévő előírások igazolását, tartalmaz lakcímet, telefonszámot, e-mail elérhetőséget, továbbá a bérigény feltüntetését;

9.2. iskolai végzettséget igazoló okirat(ok) másolata(i);

9.3. szakirányú végzettséget és szakképzettséget igazoló okiratok másolata;

9.4. szakmai gyakorlat meglétét tanúsító munkáltatói igazolás;

9.5. három hónapnál nem régebbi hatósági erkölcsi bizonyítvány, a büntetlen előélet, valamint annak igazolására, hogy a pályázó nem áll az intézményben végezhető tevékenység folytatását kizáró foglalkozástól való eltiltás alatt,

9.6. a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul;

9.7. a pályázó nyilatkozata arról, hogy a pályázati anyagot az eljárásban részt vevők megismerhetik;

9.8. a pályázó esetleges kérése a pályázat elbírálásának napirendjéhez kapcsolódó zárt társulási tanácsi ülés tartására a Magyarország helyi önkormányzatairól szóló 2011. évi CLXXXIX. törvény (Mötv.) 46. § (2) bekezdés b) pontja alapján;

9.9. a pályázó nyilatkozata, hogy a vezetővé történő megbízása esetén a vagyonnyilatkozat-tételi kötelezettségnek eleget tesz.

**10. A pályázat benyújtásának határideje:** 2025. november 10.

A pályázati kiírással kapcsolatosan további információt Szabóné Kökény Erzsébet intézményvezető nyújt, a 06/53/311-180-as telefonszámon vagy a szabone@ckszsz.hu e-mail címen.

**11. A pályázatok benyújtásának módja:**

11.1 Postai úton, két példányban (1 eredeti, 1 másolati példány - kötés nélkül) Ceglédi Többcélú Kistérségi Társulás Elnöke részére történő megküldésével (2700 Cegléd Kossuth tér 1.) a borítékon feltüntetve a pályázati adatbázisban szereplő azonosító számot és a munkakör megnevezését: gazdasági vezető; és

11.2 elektronikusan, az eredeti példánnyal megegyező tartalommal a polgarmester@cegledph.hu e-mail címre.

**12. A pályázat elbírálásának módja, rendje:**

12.1 A pályázati feltételeknek megfelelő pályázatot a véleményezési jogkörrel rendelkező eseti bizottság véleményezi,

12.2 a pályázati feltételeknek megfelelő pályázatot benyújtókat a társulás eseti bizottsága meghallgatja,

12.3 a Ceglédi Többcélú Kistérségi Társulás Társulási Tanácsa dönt a megbízásról. A pályázat kiírója fenntartja a jogot arra vonatkozóan, hogy a pályázati eljárást eredménytelennek nyilvánítsa.

**13. A pályázat elbírálásának határideje:** 2025. november 30. (a Ceglédi Többcélú Kistérségi Társulás Társulási Tanácsának novemberi ülése)

**14.** **A pályázat elbírálásánál előnyt jelent:**

14.1 költségvetési szervnél szerzett 5 évet meghaladó szakmai és vezetői tapasztalat

14.2 az új államháztartási számvitel és a magyar adójogszabályok magas szintű ismerete

**15. A pályázat elbírálása során előnyt jelentő személyes kompetenciák:**

15.1 cél- és feladat-orientáltság (vezetői)

15.2 döntési képesség, felelősségvállalás (vezetői)

15.3 kommunikációs készség (vezetői)

15.4 munkabírás (egyéb)

15.5 eredményorientáció és motiváltság (egyéb)

**16. A pályázati kiírás további közzétételének helye, ideje:**

16.1 A KÖZSZOLGÁLLÁS-on publikálási időpontja: 2025. október 10.

16.2 [www.ctkt.hu](http://www.ctkt.hu) és [www.cegled.asp.lgov.hu](http://www.cegled.asp.lgov.hu) – 2025. október 10.

16.3 a Ceglédi Többcélú Kistérségi Társulás társult önkormányzatainak székhelyein a helyben szokásos módon – 2025. október 10.

**17.** **További tájékoztatás:** A pályázat kiírója kizárja a pályázat elbírálásából, tehát azon pályázó pályázata érvénytelen, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát.